ভাবনা-চিন্তা চলছিল অনেকদিন ধরেই। এবার দ্রুত তা বাস্তবায়নের পথে। মা ফ্লাইওভার থেকে এবার সরাসরিই উঠে যেতে পারবেন এজেসি বোস রোডে। যাঁরা এজেসি বোস ফ্লাইওভারে উঠবেন, তাঁরা পার্ক সাকার্সে না নেমেই মা থেকে এজেসি বোস রোডে উঠতে পারবেন। 
 নিজস্ব প্রতিবেদন:  মা ফ্লাইওভার থেকে এবার চোখের নিমেষে গড়িয়াহাট। শীঘ্রই এই সুযোগ পেতে চলেছেন আপনি। মা ফ্লাইওভার থেকে একটা ফ্ল্যাঙ্ক কয়েকমাসের মধ্যে সরাসরি উঠবে  এজেসি বোস ফ্লাই ওভারে। ভাবনা-চিন্তা চলছিল অনেকদিন ধরেই। এবার দ্রুত তা বাস্তবায়নের পথে। মা ফ্লাইওভার থেকে এবার সরাসরিই উঠে যেতে পারবেন এজেসি বোস রোডে। যাঁরা এজেসি বোস ফ্লাইওভারে উঠবেন, তাঁরা পার্ক সাকার্সে না নেমেই মা থেকে এজেসি বোস রোডে উঠতে পারবেন। মা থেকে যে উইং এজেসি  বোস রোডের দিকে উঠবে,  সেখান থেকেই নামবে একটা অংশ। যা কিনা সৈয়দ আমির আলি অ্যাভিনিউ ধরে বালিগঞ্জ ফাঁড়ি হয়ে  একেবারে বেসকো রেসিডেন্সির সামনে নামবে। দুই কিলোমিটার লম্বা এই উইং তৈরি হয়ে গেলে যানজট এড়িয়ে সরাসরি নেমে পড়া যাবে গড়িয়াহাট মোড়ে।